kardosdrur/scandi-wiki huggingface dataset:
Jefferson Pérez

Jefferson Leonardo Pérez Quezada () er ein ecuadoriansk tidlegare kappgjengar frå Cuenca som vart olympisk meister på 20 km i 1996, sidan vart han 2003-07 trefaldig verdsmeister på distansen.

Aktiv
Pérez vann 20 kilometer kappgang i Panamerika-leikane 1995 på tida 1.22.53. Året etter vart han den yngste olympiske gullvinnaren i kappgang då han under sommarleikane 1996 i Atlanta vann 20-kilometeren framom Ilja Markov frå Russland og med Bernardo Segura frå Mexico på bronseplass. Dermed tok Pérez Ecuadors fyrste olympisk gullmedalje nokon gong. Etter triumfen gjekk og jogga han den 459 kilometer lange vegen frå hovudstaden Quito til heimbyen Cuenca.

I 1999-sesongen vart Pérez nummer tre på 20 km i Panamerika-leikane i Winnipeg og nummer to i verdsmeisterskapen i Sevilla. Fire år seinare gjekk han til topps på distansen både ved Panamerika-leikane og i verdsmeisterskapen. I VM-tevlinga i Paris sette han livsrekord på distansen med tida 1.17.21. Pérez forsvarte VM-tittelen i Helsinki i 2005, og på ny i Osaka i 2007. I alle desse tre meisterskapane viste han spanjolen Francisco Javier Fernández til sølvplass. Nokre veker før Friidretts-VM 2007 hadde Pérez sikra seg i Rio de Janeiro sin tredje triumf i Panamerika-leikane. Han avslutta tida som aktiv kappgjengar med å vinne sølvmedaljen på 20 km under dei olympiske leikane 2008 i Beijing.

Medaljar og plasseringar i internasjonale meisterskap
OL 1992 i Barcelona: Braut 20 km
VM 1995 i Göteborg: Nr 20 på 20 km – 1.34.20
OL 1996 i Atlanta: Gullmedalje – 1.20.07, framom Ilja Markov (1.20.16)
VM 1997 i Aten: Nr 14 på 20 km – 1.24.46
VM 1999 i Sevilla: Sølvmedalje på 20 km – 1.24.19, bakom Ilja Markov (1.23.34)
OL 2000 i Sydney: Nr 4 på 20 km – 1.20.18
VM 2001 i Edmonton: Nr 8 på 20 km – 1.22.20
VM 2003 i Paris:  Gullmedalje – 1.17.21, framom Francisco Javier Fernández (1.18.00)
OL 2004 i Aten: Nr 4 på 20 km – 1.20.38 og nr 12 på 50 km – 3.53,04
VM 2005 i Helsinki: Gullmedalje – 1.18.35, framom Francisco Javier Fernández (1.19.36)
VM 2007 i Osaka: Gullmedalje – 1.22.20, framom Francisco Javier Fernández (1.22.40)
OL 2008 i Beijing:  Sølvmedalje på 20 km – 1.19.15, bakom Valerij Bortsjin (1.19.01)

Kjelder
Denne artikkelen bygger på «Jefferson Pérez» frå ,  den 30. mai 2019.  
 
 

Ecuadorianske friidrettsutøvarar
Kappgjengarar
Olympiske meistrar for Ecuador
Olympiske sølvmedaljevinnarar for Ecuador
Ecuadorianske deltakarar under sommar-OL 1992
Friidrettsutøvarar under sommar-OL 1992
Medaljevinnarar under sommar-OL 1996
Ecuadorianske deltakarar under sommar-OL 1996
Friidrettsutøvarar under sommar-OL 1996
Ecuadorianske deltakarar under sommar-OL 2000
Friidrettsutøvarar under sommar-OL 2000
Ecuadorianske deltakarar under sommar-OL 2004
Friidrettsutøvarar under sommar-OL 2004
Medaljevinnarar under sommar-OL 2008
Ecuadorianske deltakarar under sommar-OL 2008
Friidrettsutøvarar under sommar-OL 2008
Udland kyrkje

Udland kyrkje er ei arbeidskyrkje i Haugesund kommune i Rogaland fylke. Kyrkja vart teikna av Thomas Brekke  ved arkitektkontoret Brekke Helgeland Brekke og oppført i 2002. Kyrkja er oppført i stål og mur og har 450 sitjeplassar.

Takflatene og kyrkjetårnet er tekte med falsa, patinerte sinkplater. Nordisk Blikkenslagermesterforbund belønna dette med Nordisk Platepris for Arkitekter for 2003.

Fotnotar

Kjelder 
 
 Arkitektkontoret Brekke Helgeland Brekke

Bakgrunnsstoff 
 Mur nr. 1–2004, s. 12–17
 Skåre kyrkjelyd
 Arkitektnytt  om Plateprisen til Udland kyrkje

Kyrkjer i Haugesund
Kyrkjer i Haugaland prosti
Norske kyrkjer frå 2002
Catherine Ndereba

Catherine Ndereba () er ein kenyansk tidlegare langdistanseløpar frå Nyeri. Ho vart verdsmeister i maratonløping i 2003 og 2007.

Aktiv
Ndereba vann i 2000 både Chicago maraton og Boston maraton, prestasjonar ho gjentok året etter. I Chicago 7. oktober 2001 sette ho verdsrekord i maraton med tida 2.18.47, dermed sletta ho den vekegamle bestenoteringa til Naoko Takahashi frå Japan 2.19.46, oppnådd i Berlin maraton.

Under VM i friidrett 2003 i Paris sprang Ndereba inn til gull i maraton. I dei neste store meistermøta, Sommar-OL 2004 i Aten og Friidretts-VM 2005 i Helsinki, kom ho i mål til sølvmedalje. Dei same to åra tok ho sin tredje og fjerde siger i Boston Maraton.

Ndereba vann i 2006 Osaka maraton. Året etter var ho tilbake i den japanske storbyen, der ho vann sitt andre VM-gull. I dei olympiske sommarleikane i Beijing i 2008 kneip Ndereba sølvmedaljen i maraton, eitt sekund føre kinesiske Zhou Chunxiu. Tre år seinare la Ndereba opp som aktiv løpar.

Medaljar og plasseringar i internasjonale meisterskap
VM 2003 i Paris: Gullmedalje – 2.23.45, framom Mizuki Noguchi (2.24.14)
OL 2004 i Aten: Sølvmedalje – 2.26,32, bakom Mizuki Noguchi (2.26.20)
VM 2005 i Helsinki: Sølvmedalje – 2.22.01, bakom Paula Radcliffe (2.20.57)
VM 2007 i Osaka: Gullmedalje – 2.30.37, framom Zhou Chunxiu (2.30.45)
OL 2008 i Beijing: Sølvmedalje – 2.27.06, bakom Constantina Tomescu (2.26.44)

Kjelder
Denne artikkelen bygger på «Catherine Ndereba» frå ,  den 30. mai 2019.  
 

Kenyanske langdistanseløparar
Verdsmeistrar i friidrett for Kenya
Olympiske sølvmedaljevinnarar for Kenya
Medaljevinnarar under sommar-OL 2004
Kenyanske deltakarar under sommar-OL 2004
Friidrettsutøvarar under sommar-OL 2004
Medaljevinnarar under sommar-OL 2008
Kenyanske deltakarar under sommar-OL 2008
Friidrettsutøvarar under sommar-OL 2008
Hans Christian Andersen (1971)

Hans Christian «HC» Andersen () er ein norsk programleiar. Han var med i oppstarten av NRK P3 i 1993, og leia blant anna programma VG-lista Topp 20 og Howard og HC. I 2000 og 2001 leia han Melodi Grand Prix. Saman med Tommy Steine var han ein av programleiarane for Senkveld på TV 2 frå 2001 til 2003.

Karriere

NRK 
Hans Christian Andersen var med som programleiar på NRK P3 frå fyrste sendedag i 1993.

7. september 1995 hadde han si fyrste sending som programleiar for Topp 20 på NRK 1. Programmet tok for seg dei mest populære songane i Noreg, og vart sendt kvar torsdag. I 1997 leia han musikkprogrammet U:Musikk på NRK 1. Programmet vart etterkvart flytta over til NRK 2. Andersen gav seg som programleiar for U:Musikk i 1998.

I 2000 og 2001 leia han Melodi Grand Prix på NRK 1.

TV 2, TV Norge og NRK att 
Andersen og Tommy Steine var programleiarar for Senkveld på TV 2. Programmet hadde premiere 7. september 2001. Programmet vart sendt i tre sesongar fram til 2003, før Thomas Numme og Harald Rønneberg overtok som programleiarar.

I 2004 var Andersen programleiar for Jeopardy! på TVNorge.

Frå 2008 til 2012 var Andersen programleiar i NRK Østfold.

POPradio 
31. november 2013 starta Andersen opp den lokale radiokanalen POPradio sammen med sin tidligare kollega i NRK, Håvard Sylte. Kanalen blir sendt på det digitale DAB-nettet.

I januar 2020 vart han programleiar i HC og Andrea, i lag med Andrea Lindquist, på NRK P1.

Kjelder 

Norske programleiarar
Programleiarar for TV 2
Programleiarar for NRK
Programleiarar for TV Norge
Vladimir Kiseljov

Vladimir Viktorovitsj Kiseljov () var ein ukrainsk friidrettsutøvar, fødd i Myski i dåverande Kemerovo oblast i Russland, Han vart olympisk meister i kulestøyt under Sommar-OL 1980 i Moskva der han representerte Sovjetunionen.

Aktiv
Kiseljov voks opp i Krementsjuk i Ukraina. I mars 1979 vart han med sine 20,01 meter tredjemann i innandørs-EM, bakom finnen Reijo Ståhlberg (20,47 m) og briten Geoff Capes (20,23 m). Året etter tok Kislejov leiinga i OL-finalen i kulestøyt med eit støyt på 21,10 m. I den sjette og siste finaleomgangen auka han til 21,35 og ny olympisk rekord. Dermed vann han gullmedaljen med god margin til landsmannen Aleksandr Barysjnikov som fekk 21,08 m i teljande resultat, og verdsrekordhaldaren Udo Beyer frå Aust-Tyskland, målt til 21,06 m.

Ved EM i friidrett 1982 vart Kiseljov sjuandemann i kuletevlinga etter kula landa på 20,40 m. Same året vart han sovjetmeister i kulestøyt, ein prestasjon han gjentok i 1984. Kiseljov deltok ikkje i Sommar-OL 1984, ettersom Sovjetunionen boikotta leikane i Los Angeles. I staden sette han livsrekord med 21,58 meter under eit stemne i Moskva den 17. august, eit støyt lengre enn det den olympiske meisteren presterte i Los Angeles seks dagar i førevegen.

Medaljar og plasseringar i internasjonale meisterskap
OL 1980 i Moskva: Gullmedalje – 21,35 m, framom Aleksandr Barysjnikov (21,08 m)
EM 1982 i Aten: Nr 7 – 20,40 m

Kjelder
Denne artikkelen bygger på «Wolodymyr Kysseljow» frå ,  den 31. mai 2019.  
 

Ukrainske kulestøytarar
Sovjetiske kulestøytarar
Olympiske meistrar for Sovjetunionen
Medaljevinnarar under sommar-OL 1980
Sovjetiske deltakarar under sommar-OL 1980
Friidrettsutøvarar under sommar-OL 1980
Hiroshi Kobayashi

Hiroshi Kobayashi () er ein japansk fotballspelar og -trenar.

Han har trena Kawasaki Frontale og Mito HollyHock.

Bakgrunnsstoff

Japanske fotballspelarar
Edna Kiplagat

Edna Ngeringwony Kiplagat () er ein kenyansk langdistanseløpar som vart verdsmeister i maratonløping i 2011 og 2013.

Kiplagat sprang i 2010 inn til siger i både Los Angeles maraton og New York maraton. I 2011 vann ho gullmedaljen i maratonløping ved verdsmeisterskapen i Daegu, 17 sekundar føre landskvinna Priscah Jeptoo. Den 17. april 2002 kom Kiplagat på andreplass i London maraton med ny personbeste på 2.19.50, landskvinna Mary Keitany vann løpet på tida 2.19.19. Fire månader seinare hadde Kiplagat derimot ein dårleg dag i OL-løypa i same byen.

Under Friidretts-VM 2013 i Moskva forsvarte Kiplagat VM-titelen i maraton, sterkt pressa av Valeria Straneo frå Italia. I 2014 vann Kiplagat London maraton og i 2017 Boston Maraton. Seinare i 2017 kneip ho sølvmedaljen under verdsmeisterskapen i London, på same tid som Amy Cragg frå USA. Dei var begge sju sekundar bak kenyansk-bahrainske Rose Chelimo i mål.

Medaljar og plasseringar i internasjonale meisterskap
VM 2011 i Daegu: Gullmedalje – 2.28,43, framom Priscah Jeptoo (2.29.00)
OL 2012 i London: Nr 20 – 2.27.52
VM 2013 i Moskva:  Gullmedalje – 2.25.44, framom Valeria Straneo (2.25.58)
VM 2015 i Beijing: Nr 5 – 2.28.18
VM 2017 i London: Sølvmedalje – 2.27.18, bakom Rose Chelimo (2.27,11)

Kjelder
Denne artikkelen bygger på «Edna Kiplagat» frå ,  den 1. juni 2019.  
 

Kenyanske langdistanseløparar
Verdsmeistrar i friidrett for Kenya
Kenyanske deltakarar under sommar-OL 2012
Friidrettsutøvarar under sommar-OL 2012
Abel Kirui

Abel Kirui () er ein langdistanseløpar frå Kenya som vart verdsmeister i maratonløping både i 2009 og 2011, i 2012 tok han OL-sølv på distansen.

Kirui vann Wien maraton i 2008 på ny løyperekord 2.07.38. Den 22. august 2009 vann han gullmedaljen under verdsmeisterskapen i friidrett i Berlin på tida 2.06.54. To år seinare forsvarte han VM-tittelen då verdsmeisterskapen 2011 fann stad i Daegu i Sør-Korea. Under dei olympiske leikane i London i 2012 måtte Kirui sjå seg slått av Stephen Kiprotich frå Uganda. Hausten 2016 sprang Kirui inn til siger i Chicago maraton på tida 2.11.23.

Medaljar og plasseringar i internasjonale meisterskap
VM 2009 i Berlin: Gullmedalje – 2.06.54, framom Emmanuel Mutai (2.07.48)
VM 2011 i Daegu: Gullmedalje – 2.07.38, framom Vincent Kipruto (2.10.06)
OL 2012 i London: Sølvmedalje – 2.08.27, bakom Stephen Kiprotich (2.08.01)

Kjelder
Denne artikkelen bygger på «Abel Kirui» frå ,  den 1. juni 2019.  
 

Kenyanske langdistanseløparar
Verdsmeistrar i friidrett for Kenya
Olympiske sølvmedaljevinnarar for Kenya
Medaljevinnarar under sommar-OL 2012
Kenyanske deltakarar under sommar-OL 2012
Friidrettsutøvarar under sommar-OL 2012
Inger-Mari Aikio

Inger-Mari Aikio (), også kjend under namnet Ima, er ein finsk samisk forfattar som skriv på nordsamisk. Ho har utgjeve fleire diktsamlingar, dei første under namnet Inger-Mari Aikio og seinare under Inger-Mari Aikio-Arianaick.

Liv og virke
Aikio vart fødd i Utsjoki i Finland. Ho gjekk ut vidaregåande skule i 1980, og har studert språk ved Universitetet i Oulu. I 1992 vart ho godkjent omsetjar mellom nordsamisk og finsk og mellom finsk og nordsamisk. I tillegg til forfattarskapen har ho arbeidd som journalist, fotograf og korrekturlesar for avisa Sámi Áigi frå 1982 til 1988, seinare som nyhendejournalist for Yle Sámi Radio.

Diktsamlinga hennar Máilmmis dása (‘Frå verda og hit’) var i 2004 den samiske kandidaten til Nordisk råds litteraturpris.

Bibliografi 

 Bøker

 Gollebiekkat almmi dievva (DAT 1989), diktsamling
 Jiehki vuolde ruonas giđđa (DAT 1993), diktsamling
 Silkeguobbara lákca (DAT 1995), diktsamling
 Máilmmis dása (DAT 2001), diktsamling (oversatt til norsk, finsk og engelsk)
 Riebana bihpporgáhkut (DAT 2006), barnebok
 Suonat (DAT 2008), diktsamling (oversatt til norsk, engelsk, finsk, tysk og ungarsk)
 Čáhcerávgga gazza (DAT 2011), barnebok
 Beaivváš čuohká gaba (DAT 2014), diktsamling/«poesilydverk» (på nordsamisk og finsk)
 Tropihka rievssat (DAT 2017), roman
 69 čuoldda (DAT 2018), diktsamling (på nordsamisk og finsk)
 Buolbmatjávrri eallin (DAT 2020)
 Otne lea mu maŋimuš beaivi (DAT 2022), prosadikt

I tillegg har ho medverka i ei rekkje antologiar.

 Tekstforfattar på musikkalbum

 Ima ipmašat (DAT 2007)
 Ima hutkosat (DAT 2011)
 Ima mánážat (DAT 2015)
 Ima já Heli párnááh (DAT 2017)
 Ima da Tiina päärna (DAT 2017)

Kjelder

Denne artikkelen bygger på «Inger-Mari Aikio-Arianaick» frå ,  den 2. juni 2019.

Bakgrunnsstoff
 

Samiske forfattarar
Finske forfattarar
Finske journalistar
Folk frå Utsjoki
Valentí Massana

Valentí Massana Gràcia () er ein spansk tidlegare kappgjengar frå Viladecans i Barcelona-provinsen. Han vart verdsmeister på 20 km i 1993, og vann elles sølvmedalje på 20 km i VM 1995, og bronsemedaljar på 20 km i EM 1994 og 50 km i OL 1996.

Aktiv
Massana gjorde ei heil rekke framifrå tevlingar i dei store meisterskapane i tida 1990-2001. Etter fjerde- og femteplass på 20 km i europameisterskapen 1990 og verdsmeisterskapen 1991, vart Massana diskvalifisert då dei olympiske sommarleikane fann stad på heimegrunn i Barcelona i 1992.

Året etter kom høgdepunktet til Massana då han under VM 1993 i Stuttgart vann gull på 20-kolometeren, eit halvminutt føre italienaren Giovanni de Benedictis. Mexikanaren Daniel García låg elles hakk i hæl på Massana inn på stadion, men han vart diskvalifisert få hundre meter frå målstreken. Ved EM i Helsinki i 1994 kneip Massana bronsen. I 1995 drog Massana nytte av at Daniel García på ny vart diska kort før mål, dermed fekk Massana sølvmedaljen på 20 km, gullet tok Michele Didoni frå Italia.

Frå 1996 satsa Massana oftast på 50 km. Under Sommar-OL 1996 i Atlanta gjekk han inn til bronsemedalje på distansen, Robert Korzeniowski frå Polen tok gulll og russaren Mikhail Sjtsjennikov sølv. Sidan gjekk Massana inn til fjerdeplassen på 50 km i VM 1999 og i Sommar-OL 2000, begge gongane utan å vere med i medaljestriden mot slutten av dei nemnde tevlingane.

Medaljar og plasseringar i internasjonale meisterskap
EM 1990 i Split: Nr 4 på 20 km – 1.23.53
VM 1991 i Tokyo: Nr 5 på 20 km – 1.20.29
OL 1992 i Barcelona: Diskvalifisert på 20 km
VM 1993 i Stuttgart: Gullmedalje på 20 km – 1.22.31, framom Giovanni De Benedictis (1.23.06)
EM 1994 i Helsinki: Bronsemedalje på 20 km – 1.20.33
VM 1995 i Göteborg: Sølvmedalje på 20 km – 1.20.23, bakom Michele Didoni (1.19.59) 
OL 1996 i Atlanta: Bronsemedalje på 50 km – 3.44.19, og nr 20 på 20 km – 1.24.14
EM 1998 i Budapest: Nr 9 på 20 km – 1.23.36
VM 1999 i Sevilla: Nr 4 på 50 km – 3.51.55
OL 2000 i Sydney: Nr 4 på 50 km – 3.46.01
VM 2001 i Edmonton: Nr 6 på 50 km – 3.48.28

Kjelder
Denne artikkelen bygger på «Valentí Massana» frå ,  den 2. juni 2019.  
 
Denne artikkelen bygger på «Valentí Massana» frå ,  den 2. juni 2019.  
 
 

Spanske kappgjengarar
Verdsmeistrar i friidrett for Spania
Olympiske bronsemedaljevinnarar for Spania
Spanske deltakarar under sommar-OL 1992
Friidrettsutøvarar under sommar-OL 1992
Medaljevinnarar under sommar-OL 1996
Spanske deltakarar under sommar-OL 1996
Friidrettsutøvarar under sommar-OL 1996
Spanske deltakarar under sommar-OL 2000
Friidrettsutøvarar under sommar-OL 2000
Lilienfeld

Lilienfeld er ein by og ein kommune i distriktet med same namn i forbundslandet Niederösterreich i Austerrike. Kommunen har ei flatevidd på 54,1 km² og i kring 2 800 ibuarar. Småbyen Lilienfeld ligg 383 meter over havet i eit trongt dalføre omgjeve av skogkledde åsar og berg, ei 15 kilometer sør om byen Sankt Pölten.

To aluminiumsprodusentar med hundrevis av tilsette er sentrale sysselsetjarar i Lilienfeld.

Kjelder

Denne artikkelen bygger på «Lilienfeld» frå ,  den 2. juni 2019.

Bakgrunnsstoff

Kommunar i Niederösterreich
Byar i Austerrike
Wang Zhen

Wang Zhen () er ein kinesisk kappgjengar frå Suihua i Heilongjiang-provinsen. Han vart olympisk på 20 km i 2016 og tok VM-sølv i 2015 og OL-bronse i 2012 på same distansen.

Aktiv
Wang vart fjerdemann på 20 km i verdsmeisterskapen 2011 i Daegu i Sør-Korea, 16 sekundar bak bronsevinnaren. Året etter sette han 30. mars 2012 personleg rekord på distansen med tida 1.17.36 i ei tevling i Taicang i heimlandet. Fire månader seinare gjekk han inn til bronse under sommarleikane 2012 i London. I verdsmeisterskapen i Moskva i 2013 vart han diskvalifisert.

På heimegrunn i Kina sikra Wang seg sølvmedaljen på 20 km då VM 2015 vart avvikla i Beijing. Høgdepunktet kom då han i Rio de Janeiro i 2016 vann den olympiske gullmedaljen på distansen, 12 søkeundar frør landsmannen Cai Zelin.

Medaljar og plasseringar i internasjonale meisterskap
VM 2011 i Daegu: Nr 4  på 20 km – 1.20.54
OL 2012 i London: Bronsemedalje på 20 km – 1.19.25
VM 2013 i Moskva: Diskvalifisert på 20 km
VM 2015 i Beijing: Sølvmedalje på 20 km – 1.19.29, bakom Miguel Ángel López (1.19.14)
OL 2016 i Rio de Janeiro: Gullmedalje på 20 km – 1.19.14, framom Cai Zelin (1.19.26)

Kjelder
Denne artikkelen bygger på «Wang Zhen (racewalker)» frå ,  den 3. juni 2019.  
 

Kinesiske kappgjengarar
Olympiske meistrar for Kina
Olympiske bronsemedaljevinnarar for Kina
Medaljevinnarar under sommar-OL 2012
Kinesiske deltakarar under sommar-OL 2012
Friidrettsutøvarar under sommar-OL 2012
Medaljevinnarar under sommar-OL 2016
Kinesiske deltakarar under sommar-OL 2016
Friidrettsutøvarar under sommar-OL 2016
Laksevåg TIL

Laksevåg Turn- og Idrettslag er eit idrettslag heimehøyrande i bydelane Laksevåg og Loddefjord i Bergen, skipa 8. november 1945. Idrettslaget er aktivt med i fotball, friidrett og turn. Tidlegare dreiv ein også med handball, orientering, symjing og ski. Laksevåg sine lag spelar i kvite drakter og grøne bukser.

Laksevågs mest kjende utøvarar er turnarane Thorbjørn Ingvaldsen og Trygve Gjerstad, aktive i 1960-åra, og friidrettsutøvarane Geirmund Holsen, Geir Søgnebotten og Ingvild Larsen, aktive på 1980- og 1990-talet.

Laksevåg TI vart danna då Laksevåg Arbeideridrettslag, A.I.L. Amatør, Laksevåg Turnforening, Laksevåg Idrettslag, Laksevåg Svømmeklubb og Sportklubben Ulabrand slo seg saman. Sidan Laksevaag Turnforening var det eldste av dei samanslutta laga, nyttar Norges Idrettsforbund 28. september 1900 som offisiell skipingsdato.

Kjelder
 Bergen byleksikon

Idrettslag i Bergen
Laksevåg
Michele Canini

Michele Canini () er ein italiensk tidlegare fotballspelar.

Han spela for klubben FC Tokyo.

Bakgrunnsstoff

 

Italienske fotballspelarar
Jaouad Gharib

Jaouad Gharib () er ein marokkansk tidlegare langdistanseløpar som vart verdsmeister i maratonløping i 2003 og 2005, sidan tok han sølv på same distansen under Sommar-OL 2008 i Beijing.

Aktiv
Gharib sette personlege rekordar på 5 000 meter og 10 000 meter sommaren 2001, fyrst på mila i juni i Praha med 27.29,5 og deretter i juli i Bislett Games på 5 000 m med 13.19,6. I VM 2001 i august enda han på ellevteplass i milløpet. Han vart overtalt til å satse på lengre løpsdistansar, allereie på sitt andre maratonløp vann VM-gull i Paris i 2003. To år seinare forsvarte Gharib VM-tittelen i maraton i Helsinki. Under dei olympiske sommarleikane i Beijing i 2008 tok han sølvmedaljen i maratonløpet. Våren 2009 sprang han sitt livs snøggaste maraton då han vart tredjemann i London maraton på tida 2.05.27. På ein særs heit dag i desember 2010 vann han Fukuoka maraton i einsam majestet på 2.08.24.

Medaljar og plasseringar i internasjonale meisterskap
VM 2001 i Edmonton: Nr 11 på 10 000 m – 28.05,4
VM 2003 i Paris: Gullmedalje i maraton – 2.08.31, framom Julio Rey (2.08.38)
OL 2004 i Aten: Nr 11 i maraton – 2.15.12
VM 2005 i Helsinki: Gullmedalje i maraton – 2.10.10, framom Christopher Isengwe (2.10.21)
OL 2008 i Beijing: Sølvmedalje i maraton – 2.07.16, bakom Samuel Wanjiru (2.06.32)

Kjelder
Denne artikkelen bygger på «Jaouad Gharib» frå ,  den 3. juni 2019.  
 

Marokkanske langdistanseløparar
Marokkanske maratonløparar
Verdsmeistrar i friidrett
Olympiske sølvmedaljevinnarar for Marokko
Marokkanske deltakarar under sommar-OL 2004
Friidrettsutøvarar under sommar-OL 2004
Medaljevinnarar under sommar-OL 2008
Marokkanske deltakarar under sommar-OL 2008
Friidrettsutøvarar under sommar-OL 2008
Marianne Pettersen

Marianne Iren Pettersen () er ein norsk tidlegare fotballspelar frå Oslo. Ho vart olympisk meister 2000 og verdsmeister 1995 med Noregs landslag. Pettersen var ein kvikk midtspiss med rimeleg god teknikk.

Klubbspel
Pettersen utmerkte seg i Gjelleråsen IL på nivå 2 i seriefotballen. Etter eit gjesteår i toppserien med Gjelleråsen, melde ho seg inn i topplaget Asker. Med Asker vart ho seriemeister både i 1998 og 1999 og cupvinnar i 2000. I 1998 skåra ho heile 36 seriemål, ein unik prestasjon i den norske toppserien. Våren 2002 var Pettersen i England med om å vinne FA-cupen for kvinner, då som Fulham LFC-spelar. Sidan var ho atter aktiv i Asker. Då ho la opp hausten 2007 hadde ho skåra 140 mål i den norske toppserien, fleire enn nokon annan kvinne-spelar.

Landslagsspel
Pettersen fekk sin landslagdebut hausten 1994. I VM-finalen 1995 på Råsunda stadion i Stockholm skåra ho det andre målet då Noreg vann 2-0 over Tyskland. Same sesongen sette ho norsk landslagsrekord med sine seks fulltreffarar i ein kamp mot Slovakia. Året etter vann Pettersen ein bronsemedalje under Sommar-OL 1996 i Atlanta, etter at Noreg slo Brasil 2-0 i bronsefinalen, ein kamp ho såg frå reservebenken. Pettersen var ein av tre toppskårarar i Fotball-EM 1997, ei turnering der ho stod for 4 fulltreffarar, utan at Noreg kom seg vidare frå gruppespelet. Hausten 2000 spelte ho i  OL-finalen mot USA, til dess vart bytta ut med Dagny Mellgren i det 83. minutt, spelaren som avgjorde kampen 12 minuttar ut i ekstraomgangen. Pettersen deltok også Fotball-VM 2003. I sine 98 landskampar i tida 1994–2003 skåra ho 66 mål, framleis norsk landslagsrekord i 2019.

Merittar
Olympisk meister: 2000 for Noreg
Verdsmeister: 1995 for Noreg
OL-bronse: 1996 for Noreg
Seriemeister: 1998 og 1999 med Asker
Noregsmeister: 2000 med Asker
Engelsk ligameister: 2002 med Fulham FC
Engelsk cupmeister: 2002 med Fulham FC

Kjelder
Denne artikkelen bygger på «Marianne Pettersen» frå ,  den 4. juni 2019.  
 

Norske landslagsspelarar i fotball
Olympiske meistrar for Noreg
Olympiske bronsemedaljevinnarar for Noreg
Medaljevinnarar under sommar-OL 1996
Norske deltakarar under sommar-OL 1996
Fotballspelarar under sommar-OL 1996
Medaljevinnarar under sommar-OL 2000
Norske deltakarar under sommar-OL 2000
Fotballspelarar under sommar-OL 2000